Plaaswerker sterf in Boland-ongelukŉ Plaaswerker is dood en 25 ander beseer nadat die vragmotor waarop hulle vervoer is Dinsdag naby Wellington in die Boland omgeslaan het. Die oorsaak van die ongeluk is nog nie bekend nie en word ondersoek, berig die SAUK. ŉ Woordvoerder van Metro Rescue sê vyf werkers is ernstig beseer. Die beseerdes is na verskeie hospitale geneem vir verdere behandeling.